באסטה ריימס

באסטה ריימס (באנגלית: Busta Rhymes) הוא שם הבמה של טרוור סמית' (נולד ב-20 במאי 1972), ראפר אמריקאי זוכה גראמי ושחקן קולנוע. באסטה ריימס הוציא תשעה אלבומים. טרוור סמית נולד בברוקלין, ניו יורק להורים מוסלמים ג'מייקנים. בגיל 12 עבר עם משפחתו ליוניונדייל, פרבר של ניו יורק, שם גדל. בשנת 1991 הוא נזרק מבית הספר והחל לעסוק במוזיקה. סמית' החל את הקריירה שלו בגיל 17 בהרכב לידרס אוף ניו סקול. ההרכב חתם בחברת התקליטים אלקטרה רקורדס והחלו להופיע כלהקת חימום בסיבוב ההופעות של פאבליק אנמי שם גם סמית' קיבל את הכינוי שלו 'באסטה ריימס' מצ'אק די, חבר בהרכב פאבליק אנמי. ההרכב הוציא אלבום בכורה בשנת 1991 בשם "A Future Without a Past" ואת האלבום השני "T.I.M.E. (The Inner Mind's Eye)" בשנת 1993. זמן קצר לאחר צאת האלבום התפרק ההרכב בגלל חילוקי דעות ועימותים בין חברי הלהקה. אחרי פירוק ההרכב באסטה הוא היחידי שהמשיך לעסוק במוזיקה ובשנת 1994 הקים לייבל משלו שעם הזמן הפך לחברת תקליטים, פליפמוד אנטרטיינמנד רקורדס. בשנת 1996 יצא אלבום סולו הראשון שלו "The Coming" בחברת התקליטים 'אלקטרה רקורדס'. האלבום הצליח מאוד ומכר פלטינה. שני סינגלים יצאו מהאלבום הזה: "Woo Hah!! Got You All in Check" שהצליח מאוד והסינגל השני, "It's a Party" שהצליח מעט פחות. בשנת 1997 יצא האלבום השני שלו, "When Disaster Strikes". האלבום הצליח למכור הרבה העתקים ונחשב להצלחה גדולה. שני הסינגלים מתוכו הצליחו מאוד: "Put Your Hands Where My Eyes Could See" ו-"Dangerous". בשנת 1998 הוא הוציא לאור את אלבום הסולו השלישי שלו "E.L.E. (Extinction Level Event): The Final World Front". מתוכו יצאו שני סינגלים: "Gimme Some More" והדואט עם ג'נט ג'קסון, "What's It Gonna Be?!". בשנת 1999 באסטה ריימס נעצר על ידי המשטרה על אחזקת אקדח ללא רישיון וקיבל 5 שנות מאסר על תנאי. חברת התקליטים 'אלקטרה רקורדס' נבהלו מההד התקשורתי השלילי שהיה סביבו באותו זמן והפחיתו לו את שעות ההקלטה באולפן. הדבר גרם לזעם מצד באסטה ריימס שרצה לעזוב את החברה אך נאלץ להוציא עוד אלבום ב'אלקטרה'. בשנת 2000 הוא הוציא לאור את האלבום 'Anarchy' דרך אלקטרה ומיד עזב את חברת התקליטים וחתם על חוזה בחברת ג'יי רקורדס. בשנת 2001 הוא הוציא אלבום אוסף שכלל את הלהיטים הגדולים ביותר שלו. זה היה אלבום הראשון של באסטה בחברת התקליטים החדשה שלו, 'ג'יי רקורדס'. מאוחר יותר באותה שנה יצא אלבום החמישי שלו "Genesis" שכלל בתוכו שיתופי פעולה עם פי דידי, מרי ג'יי בלייג' וקליס, פארל ויליאמס ועוד. שני סינגלים יצאו מתוך האלבום: ""Break Ya Neck" ו- "Pass The Courvoisier Part 2" שהצליח היטב גם באירופה והגיע לעשרת הגדולים במצעד של בריטניה. למרות הצלחת הסינגלים האלבום לא מכר כמו קודמיו. בשנת 2002 יצא אלבום הסולו השישי שלו, " It Ain't Safe No More". לעומת האלבום הקודם האלבום הזה הצליח היטב במכירות כמו גם שני הסינגלים בו: "I Know What You Want"- דואט עם מריה קארי ו- "Make It Clap". בשנת 2004 באסטה עזב את 'ג'יי רקורדס' וחתם ב'אפטרמת' אנטרטיינמנט/אינטרסקופ רקורדס, שתיהן בראשותו של ד"ר דרה. האלבום השביעי שלו, "The Big Bang" שיצא בשנת 2006 הוא האלבום המצליח ביותר שלו אי פעם. האלבום הצליח למכור 209,000 העתקים בשבוע הראשון, הגיע למקום הראשון במצעד בילבורד 200 ולמקום ה-19 במצעד הבריטי (הדירוג הגבוה ביותר שלו במצעד הבריטי). לפני שהאלבום יצא, מספר שירים שלו דלפו לאינטרנט ועל כן הוא נאלץ להוציא מספר שירים מהאלבום ולהקליט חדשים ברגע האחרון. ביולי 2008 באסטה ריימס עזב את אינטרסקופ ואפטרמת' בגלל חילוקי דעות. ב-19 במאי 2009 יצא האלבום השמיני שלו, "Back on My B.S" בחברת התקליטים יוניברסל רקורדס. 1996- 'The Coming' 1997- 'When Disaster Strikes' 1998- 'E.L.E. (Extinction Level Event): The Final World Front' 2000- 'Anarchy' 2001- 'Genesis' 2002- 'It Ain't Safe No More' 2006- 'The Big Bang' 2009- 'Back on My B.S' Year of the Dragon' -2012' 2020 - Extinction Level Event 2: The Wrath of God מדיה וקבצים בנושא באסטה ריימס בוויקישיתוף אתר האינטרנט הרשמי של באסטה ריימס באסטה ריימס, ברשת החברתית פייסבוק באסטה ריימס, ברשת החברתית אקס (טוויטר) באסטה ריימס, ברשת החברתית אינסטגרם באסטה ריימס, סרטונים בערוץ היוטיוב באסטה ריימס, במסד הנתונים הקולנועיים IMDb (באנגלית) באסטה ריימס, באתר AllMovie (באנגלית) באסטה ריימס, במסד הנתונים הקולנועיים KinoPoisk (ברוסית) באסטה ריימס, באתר אפל מיוזיק (באנגלית) באסטה ריימס, באתר ספוטיפיי באסטה ריימס, באתר סאונדקלאוד (באנגלית) באסטה ריימס, באתר Last.fm (באנגלית) באסטה ריימס, באתר AllMusic (באנגלית) באסטה ריימס, באתר MusicBrainz (באנגלית) באסטה ריימס, באתר דיזר באסטה ריימס, באתר Discogs (באנגלית) באסטה ריימס, באתר Songkick (באנגלית) באסטה ריימס, באתר Genius באסטה ריימס, באתר SecondHandSongs באסטה ריימס, באתר בילבורד (באנגלית) באסטה ריימס, באתר טיידל (באנגלית) אתר הבית של באסטה ריימס